craciuncg/RoMedQA_v1 huggingface dataset:
Referitor la ficat sunt adevărate următoarele:
1. este considerat un organ important pentru procesul de excreție
2. nu este considerat o glandă exocrină anexă a tractului gastro-intestinal
3. urobilinogenul rezultat colorează materiile fecale
4. își realizează funcția digestivă prin eliminarea pigmentilor biliari
5. niciun răspuns corect
Răspuns corect: 3
Un pacient prezintă la examenul clinic afecțiuni de natură histologică la nivelul intestinului. Tipul de glandă afectată este de tip:
1. pluricelular compusă tubulară
2. pluricelulară simplă tubulară încolăcită
3. pluricelulară compusă acinoasă
4. pluricelulară simplă acinoasă ramificată
5. niciun răspuns corect
Răspuns corect: 1
Anemia megaloblastică apare prin:
1. aport insuficient de fier
2. pierdere de sânge (hemoragie)
3. perturbarea absorbției intestinale a acidului folic sau vitaminei B12
4. perturbarea absorbței intestinale a vitaminei K
5. alterarea producerii de hemoglobină
Răspuns corect: 3
Alegeți varianta FALSĂ privind acțiunea serotoninei:
1. transmite semnale în sistemul nervos vegetativ și encefal
2. funcții mentale
3. reglarea stării de veghe
4. ritm circadian
5. reglarea somnului
Răspuns corect: 1
Glicoliza anaerobă:
1. este un proces salvator al vieții celulei pentru câteva ore
2. prin acest proces acidul piruvic se transformă în acetil-coenzima A
3. procesul duce la eliberarea de 34 molecule de ATP
4. prin acest proces cantități mari de acid piruvic se transformă în acid lactic
5. are loc in prezența oxigenului
Răspuns corect: 4
Forțele care participă la filtrarea la nivelul glomerulului în capsula Bowman sunt:
1. presiunea coloid-osmotică a proteinelor din capsula Bowman
2. presiunea din capilarele glomerulare
3. presiunea din capsula Bowman
4. presiunea coloid-osmotică a proteinelor plasmatice din capilare
5. toate variantele de mai sus sunt corecte
Răspuns corect: 5
Identificați afirmația corectă despre rinichi:
1. activează o vitamină hidrosolubilă
2. în vecinătatea pelvisului renal, ureterul este situat între artera și vena renală
3. este lipsit de funcție endocrină
4. stimularea micului nerv splanhnic reduce secreția de renină
5. conține predominant nefroni implicați în mecanismul contracurent
Răspuns corect: 4
Referitor la analizatorul acustic, sunt corecte următoarele enunțuri, cu excepția:
1. celulele auditive externe sunt dispuse pe trei rânduri
2. cilii celulelor audive interne și externe sunt înglobați în membrana reticulată
3. protoneuronul căii realizează sinapsă cu celula epitelială diferențiată
4. vibrațiile membranei tectoria determină deformații mecanice ale cililor
5. niciun răspuns corect
Răspuns corect: 4
Glandele bulbouretrale:
1. secretă substanțe acide
2. se află posterior de vezica urinară
3. secrețiile lor activează spermatozoizii
4. se deschid în porțiunea peniană a ureterului
5. niciun răspuns corect
Răspuns corect: 3
Receptorul auditiv se caracterizează prin:
1. detectează accelerația orizontală
2. conține celule auditive la baza cărora ajung axonii neuronilor din ganglionul Corti
3. recepționează mișcările circulare ale capului
4. este localizat în canalul cohlear pe membrana bazilară
5. este situat în columelă
Răspuns corect: 4
Este corectă afirmația despre mușchiul diafragm:
1. sângele venos este colectat de vena portă
2. primește inervație prin fibre postganglionare scurte
3. este un mușchi lat
4. este străbătut de canalul toracic care urcă anterior de aortă
5. în inspir scurtează cavitatea toracică
Răspuns corect: 3
Referitor la fragmentele de carbonat de calciu din urechea internă, este adevărat că:
1. când se modifică poziția capului, stimulează celulele ciliate din canalele semicirculare
2. au rol în menținerea echilibrului static
3. în cazul unei schimbări ușoare a poziției capului, exercită presiune asupra celulelor ciliate din organul lui Corti
4. se găsesc în ampulă
5. niciun răspuns corect
Răspuns corect: 2
Referitor la nefron este adevărat că:
1. capsula glomerulară se continuă cu tubul contort distal
2. capsula Bowman este situată în medulară
3. arteriola aferentă are un diametru mai mare decât arteriola eferentă
4. tubul colector se află în coloanele renale
5. niciun răspuns corect
Răspuns corect: 3
Mucusul este secretat de glandele Brunner la nivelul:
1. duodenului
2. jejunului
3. colonului
4. stomacului
5. esofagului
Răspuns corect: 1
Elementele figurate ale sângelui reprezintă:
1. 45% din volumul sangvin
2. 55% din volumul sangvin
3. 25% din volumul sangvin
4. 35% din volumul sangvin
5. 65% din volumul sangvin
Răspuns corect: 1
Chemoreceptorii cu rol în reglarea respirației se găsesc în:
1. peretele traheei
2. LCR
3. corpusculii carotidieni
4. mucoasa nazală
5. niciun răspuns corect
Răspuns corect: 3
Valoarea normală a globulinelor plasmatice este:
1. 12-15,6 g/dL
2. 6-8,5 g/dL
3. 65-110 mg/dL
4. 3,5-5 g/dL
5. 2,5-3,5 g/dL
Răspuns corect: 5
Referitor la o serie de compuși de natură lipidică sunt adevărate următoarele, cu excepția:
1. sunt implicați în sinteza unor hormoni
2. se regăsesc în plasmalemă
3. intervin în faza a II-a a coagulării
4. intră în constituția citomembranelor
5. se absorb din tractul gastro-intestinal prin difuziune pasivă
Răspuns corect: 3
Despre manifestările chimice ale contracției musculare se poate face următoarea afirmație:
1. metabolismul muscular este aerob în primele 45-90 s ale unui efort muscular
2. procesele mecanice de contracție furnizează energia necesară desfășurării proceselor chimice
3. în prima perioadă a efortului muscular, aparatul cardiovascular se adaptează la condițiile de efort pentru a regla aportul de oxigen
4. după primele două minute de efort se declanșează metabolismul anaerob
5. manifestările chimice ale contracției musculare preced mecanismul de cuplare excitație-contracție
Răspuns corect: 3
Despre analizatorul kinestezic una dintre afirmațiile următoare este falsă:
1. dispunerea în paralel a fibrelor intrafusale face ca întinderea fibrelor extrafusle să determine și întinderea celor intrafusale
2. terminațiile nervoase libere transmit sensibilitatea dureroasă articulară
3. impulsurile aferente de la proprioreceptori sunt conduse prin axonii neuronilor ϒ din cornul anterior al măduvei
4. întinderea porțiunii ventrale a fibrelor cu sac nuclear și cu lanț nuclear duce la stimularea fibrelor senzitive anulospirale și a celor ”în floare”
5. receptorii kinestezici din periost sunt corpusculi Vater-Pacini
Răspuns corect: 3
Splina și ganglionii limfatici conțin următorul tip de țesut:
1. conjunctiv moale
2. muscular striat
3. muscular multiunitar
4. conjunctiv dur
5. conjunctiv semidur
Răspuns corect: 1
Întoarcerea sângelui la atriul drept este favorizată de unul din următorii factori:
1. gravitația pentru sângele din vena iliacă externă
2. sistola ventriculară
3. ridicarea diafragmului în timpul expirației
4. aspirația toracică în timpul expirației
5. niciun răspuns corect
Răspuns corect: 2
Fasciculul spinocerebelos ventral străbate succesiv:
1. bulbul, puntea și mezencefalul
2. mezencefalul și diencefalul
3. bulbul, mezencefalul și hipotalamusul
4. cerebelul, mezencefalul și puntea
5. puntea, bulbul și mezencefalul
Răspuns corect: 1
Pancreasul este format din țesut:
1. secretor de tip mixt
2. conjunctiv elastic
3. conjunctiv lax
4. pseudostratificat cilindric
5. senzorial de tip exocrin
Răspuns corect: 1
La camera de gardă este adus un pacient de sex masculin, cu o greutate de 75 kg, grupa B și hipoproteinemie (concentrație sanguină scăzută a proteinelor). Alegeți afirmațiile corecte:
1. apa reprezintă un procent de 92% din plasma pacientului
2. procesul de coagulare a sângelui poate fi deficitar
3. pacientul poate dona sânge doar persoanelor cu grupa B
4. globulinele din sângele pacientului cântăresc peste 93 kg
5. niciun răspuns corect
Răspuns corect: 2
Gonadotropina corionică umană (hCG) se produce:
1. în timpul capacitației
2. la ovulație
3. în timpul degenerării corpului galben
4. după fecundație
5. niciun răspuns corect
Răspuns corect: 4
Diferit de vena splenică, vena mezenterică superioară este caracterizată prin:
1. conține mai multă glucoză
2. transportă sângele în vena portă
3. conține CO2 cu presiune parțială de 46 mmHg
4. conține mai mulți chilomicroni
5. niciun răspuns corect
Răspuns corect: 1
Glandele sudoripare sunt glande:
1. holocrine
2. pluricelulare compuse
3. apocrine
4. tubulo-acinoase
5. niciun răspuns corect
Răspuns corect: 3
Următoarea afirmație privind defecația este incorectă:
1. este declanșată de contracția musculaturii striate a colonului distal
2. reprezintă procesul de eliminare a materiilor fecale din intestin
3. are loc relaxarea sfincterelor anale intern și extern
4. sfincterul anal extern se află sub control voluntar
5. are loc propulsarea fecalelor în canalul anal
Răspuns corect: 1
Următoarele enunțuri referitoare la metabolism sunt corecte, cu o excepție:
1. rata metabolismului bazal se determină prin calorimetrie indirectă
2. coeficientul respirator este raportul dintre O2 eliberat și CO2 consumat pentru oxidarea unui gram de principiu alimentar
3. hormonii tiroidieni determină mobilizarea rapidă a grăsimilor
4. coeficientul respirator pentru alanină este 0,83
5. cortizolul favorizează predominanța proceselor catabolice
Răspuns corect: 2
Alegeți varianta corectă:
1. procesele de secreție tubulară pot avea loc pe toată lungimea nefronului
2. sensul transportului în cadrul secreției tubulare este în interiorul tubului spre interstițiul 
peritubular
3. secreția de H+ are loc în tubul contort proximal și este un proces pasiv
4. secreția de NH3 reprezintă o modalitate de excreție suplimentară de protoni cu acidifierea 
suplimentară a urinei
5. secreția de K+ are loc în tubul distal prin mecanism pasiv (schimb ionic)
Răspuns corect: 1
Fibrilația inimii:
1. apare în cazul deficitului de potasiu
2. reprezintă un ritm cardiac regulat
3. este o situație normală
4. înseamnă contracție rapidă și neregulată
5. niciun răspuns corect
Răspuns corect: 4
Din structura stomacului nu face parte:
1. adventicea
2. submucoasa
3. mezenterul
4. mucoasa
5. musculatura netedă viscerală
Răspuns corect: 3
Alegeți afirmația INCORECTĂ:
1. arterele coronare se desprind din arcul aortei
2. trunchiul celiac se împarte în trei ramuri
3. ochiul este irigat de artera carotidă internă
4. artera tibială posterioară emite două artere plantare
5. vena cavă superioară se formează din fuzionarea venelor brahiocefalice dreaptă și stângă
Răspuns corect: 1
Alegeți afirmația corectă:
1. mușchii anteriori ai antebrațului sunt și pronatori ai mâinii
2. mușchiul mare pectoral se găsește inferior de mușchiul oblic extern
3. mușchiul adductor lung se găsește în partea laterală a coapsei
4. medial de mușchii drepți abdominali se află mușchiul oblic extern
5. mușchiul deltoid ridică membrul superior până la verticală
Răspuns corect: 1
Despre nucleul celulei nu se poate afirma că:
1. transmite informația genetică
2. conține material genetic
3. controlează metabolismul celular
4. are de obicei forma celulei
5. poziția lui în celulă este exclusiv centrală
Răspuns corect: 5
Mecanismul umoral de feedback negativ este declanșat de următoarele situații, cu excepția:
1. concentrația crescută de hormoni tiroidieni asupra adenohipofizei și hipotalamusului
2. concentrația crescută de estrogeni asupra gonadelor
3. concentrația crescută de cortizol asupra hipofizei anterioare
4. concentrația crescută sanguină de Ca2+ asupra scăderii secreției de PTH
5. concentrația crescută de glucoză sanguină asupra creșterii secreției de insulină
Răspuns corect: 2
Conținutul în apă din plasma sanguină al unui bărbat de 80 kg este de:
1. 3,168 l
2. 2,200 l
3. 4 l
4. 3 l
5. 5 l
Răspuns corect: 1
Sunt celule binucleate:
1. celulele uroteliale
2. hematiile adulte
3. limfocitele B
4. trombocitele
5. neuronii vegetativi centrali
Răspuns corect: 5
Alegeți varianta CORECTĂ privind osul spongios:
1. prezintă travee printre care se găsește măduva galbenă
2. prezintă în interior o membrană subțire numită endost
3. se formează în porțiunea externă a epifizelor
4. este mai puțin dens decât osul compact
5. conține o cavitate centrală numită cavitate medulară
Răspuns corect: 4
La un pacient așezat pe spate:
1. cavitatea peritoneală se află proximal de subdiviziunea pelvină
2. mediastinul se localizează cranial față de cavitatea dorsală
3. regiunea hipogastrică se află caudal față de regiunea ombilicală
4. cavitatea pericardică, parte a cavității anterioare, se află inferior de diafragm
5. niciun răspuns corect
Răspuns corect: 3
Răspunsul CORECT privind parametrii mediului intern este: 1. fibrinogenul este o proteină plasmatică care rezultă din fibrină în 1-2 secunde 2. principala funcție a leucocitelor constă în participarea la reacția de apărare a organismului 3. în formula leucocitară normală procentul de granulocite este mai mare decât cel al agranulocitelor 4. un pH plasmatic de 6,38 va determina creșterea capacității hemoglobinei de a lega oxigenul
1. 2, 3
2. 1, 2, 3
3. 4
4. 2, 4
5. toate afirmațiile sunt corecte
Răspuns corect: 1
Sunt adevărate afirmațiile:
1. celulele ”C” de la nivelul tiroidei secretă colagen
2. timocitele sunt celule migrate din măduva hematogenă
3. celulele acinilor pancreatici secretă insulină
4. melanocitele sunt celule care secretă melatonină
5. niciun răspuns corect
Răspuns corect: 2
Receptorii:
1. care primesc stimuli din interiorul organismului se numesc proprioceptori
2. vin în contact sinaptic cu terminațiile axonice ale neuronilor senzitivi din ganglionii spinali
3. traduc informația primită de stimul în influx nervos
4. stimulați chimic se numesc mecanoreceptori
5. tonici, răspund cu o creștere a activității la aplicarea stimulului
Răspuns corect: 3
Eritrocitele sunt:
1. ca număr, la valori de sute de mii, 150-300 de mii/mm3
2. în număr de 5.000-10.000/mm3
3. mai multe tipuri: neutrofile, bazofile, eozinofile
4. celule nucleate cu rol în transportul oxigenului, dioxidului de carbon și menținerea echilibrului acido-bazic
5. celule anucleate cu rol în transportul oxigenului, dioxidului de carbon și menținerea echilibrului acido-bazic
Răspuns corect: 5
Hormonii androgeni:
1. stimulează creșterea organismului și apariția caracterelor sexuale secundare
2. sunt secretați la nivelul hipofizei
3. sunt reprezentați de testosteron, hormon care este reglat de LH prin feedback pozitiv
4. sunt de natură proteică
5. sunt secretați la nivelul glandelor bulbouretrale
Răspuns corect: 1
Foița externă a membranei nucleare se leagă de plasmalemă prin:
1. dictiozomi
2. desmozomi
3. mitocondrii
4. corpusculii lui Palade
5. reticul endoplasmatic
Răspuns corect: 5
Catecolaminele produc:
1. bronhoconstricție
2. bradicardie
3. inhibarea sistemului reticulat activator ascendent
4. inhibarea majorității secrețiilor digestive
5. hipoglicemie
Răspuns corect: 4
Precizați afirmația falsă:
1. adrenalina este secretată de medulosuprarenale în proporție de 20%
2. catecolaminele stimulează sistemul reticulat activator ascendent
3. catecolaminele sunt eliberate în condiții de căldură excesivă
4. catecolaminele contractă mușchii erectori ai firului de păr
5. hormonii secretați de medulosuprarenale produc anxietate
Răspuns corect: 1
Acromegalia este produsă de hipersecreția de:
1. LTH
2. ACTH, apărută după pubertate
3. STH, apărută după pubertate
4. ADH, instalată înainte de adolescență
5. STH, instalată înaintea pubertății
Răspuns corect: 3
Secreția internă a ovarului:
1. se realizează la nivelul tecii externe a foliculului ovarian
2. este reprezentată de FSH și LH
3. se referă la secreția de estrogen cu rol în dezvoltarea organelor genitale feminine
4. este sub controlul ADH-ului
5. se referă la secreția hormonilor estrogen și progesteron și începe de la naștere și durează toată viața
Răspuns corect: 3
Prin osificare de membrană iau naștere:
1. mandibula și clavicula parțial
2. sfenoidul și tibia
3. oasele bazei craniului
4. humerusul și femurul
5. oasele scurte
Răspuns corect: 1
Deutoneuronul căii sensibilității tactile fine se află în:
1. ganglionul spinal
2. neuronii senzitivi din cornul posterior al măduvei spinării
3. nucleii gracilis și cuneat din bulb
4. nucleul solitar din bulb
5. nucleul dorsal al vagului
Răspuns corect: 3
Despre ventilația alveolară NU este adevărat faptul că:
1. este un volum de aer care nu participă la schimbul de gaze respiratorii
2. reprezintă o parte din minut-volumul respirator
3. valoarea sa medie este de 4,5-5 L/min
4. este un volum de aer care ajunge în zona alveolară a tractului respirator în fiecare minut
5. este un volum de aer care participă la schimbul de gaze respiratorii
Răspuns corect: 1
În cadrul unei sinapse neuro-musculare:
1. acetilcolina este recuperată din fanta sinaptică în butonul terminal al axonului prin endocitoză
2. colinesteraza se leagă de receptorii enzimatici declanșând depolarizarea membranei postsinaptice
3. butonul terminal al axonului se află în contact direct cu sarcolema fibrei musculare
4. neurotransmițătorul care încetinește ritmul cardiac este implicat în contracția musculară striată
5. niciun răspuns corect
Răspuns corect: 4
Centrul sațietății se găsește în:
1. amigdală
2. hipotalamusul ventro-medial
3. partea inferioară a trunchiului
4. sistemul limbic
5. hipotalamusul lateral
Răspuns corect: 2
Referitor la meningele spinale, sunt corecte următoarele afirmații:
1. membrana exterioară se numește pia mater
2. dura mater învelește măduva la care aderă, pătrunzând în șanțuri și fisuri
3. pia mater are în grosimea ei vase arteriale
4. arahnoida este separată de dura mater printr-un spațiu care conține lichidul cefalorahidian
5. niciun răspuns corect
Răspuns corect: 3
Afirmația corectă cu privire la panta ascendentă a potențialului de acțiune este:
1. se datorează ieșirii K+ din celulă
2. în panta ascendentă potențialul de acțiune revine către valoarea de repaus
3. se datorează închiderii canalelor ionice pentru Na+
4. Na+ va intra în celulă prin canale speciale pentru acest ion
5. se datorează închiderii canalelor ionice pentru K+
Răspuns corect: 4
Privitor la nervii spinali toracali sunt adevărate următoarele afirmații, cu excepția:
1. rădăcinile lor anterioare conțin axoni ai neuronilor somatomotori și visceromotori
2. ramurile lor comunicante albe conțin fibre preganglionare
3. ramurile lor ventrale formează nervii intercostali
4. prin rădăcinile lor dorsale conectează măduva cu proprioreceptorii
5. ramurile lor dorsale se distribuie la mușchii trapezi
Răspuns corect: 5
Alegeți afirmația CORECTĂ cu privire la analizatori:
1. terminațiile libere distribuite printre celulele epidermului sunt arborizații axonice ale neuronilor senzitivi din ganglionii spinali
2. pragul sensibilității gustative este reprezentat de concentrația cea mai puternică la care stimulul produce o senzație
3. celulele bipolare din mucoasa olfactivă au rol și de deutoneuron
4. o sensibilitate foarte mare o avem pentru mercaptan (derivat organic al sulfului)
5. fusurile neuromusculare sunt formate din 5-10 fibre musculare modificate, numite fibre intrafusale și dispuse perpendicular pe cele extrafusale
Răspuns corect: 4
Nu este modalitate de transport transmembranar vezicular:
1. endocitoza
2. fagocitoza
3. exocitoza
4. pinocitoza
5. difuziunea facilitată
Răspuns corect: 5
În urina finală se găsesc următoarele componente, cu o excepție:
1. fosfor
2. hormoni
3. saruri de Na
4. glucoza
5. hematii
Răspuns corect: 4
Țesutul epitelial pluristratificat pavimentos nekeratinizat se găsește în:
1. hipoderm
2. ganglionii limfatici
3. canalele glandelor exocrine
4. mucoasa bronhiolelor
5. mucoasa bucală
Răspuns corect: 5
Alegeți afirmația corectă în legătură cu pârghia de gradul doi în sistemul osteo-muscular:
1. rezistența acționează la capătul opus sprijinului
2. rezistența într-o astfel de pârghie poate acționa pe articulația tarso-metatarsiană
3. forța trage această pârghie în jos
4. pârghia de gradul doi are două brațe
5. sprijinul poate corespunde epifizei proximale a ulnei
Răspuns corect: 2
Planul frontal:
1. împarte corpul într-o parte posterioară și alta laterală
2. nu trece prin axul longitudinal
3. trece prin axul longitudinal
4. împarte corpul într-o parte anterioară și alta laterală
5. împarte corpul într-o parte medială și alta laterală
Răspuns corect: 3
Alegeți afirmația corectă cu privire la nervii cranieni:
1. fibrele motorii ale nervilor trigemeni au originea reală în nucleul motor al trigemenului din bulb
2. fibrele parasimpatice ale nervilor oculomotori ajung la fibrele radiare ale mușchiului ciliar
3. originea aparentă a nervilor abducens se află pe fața posterioară a trunchiului cerebral
4. fibrele gustative ale nervului facial au originea în ganglionul geniculat de pe traiectul nervului
5. nervii trohleari sunt nervi micști
Răspuns corect: 4
Produsul rezultat în urma acțiunii enzimelor bilei este:
1. lipide
2. colesterol
3. micelii
4. lipide emulsionate
5. niciun răspuns corect
Răspuns corect: 5
Despre ramurile de vascularizație putem afirma:
1. carotida internă irigă viscerele feței
2. carotida externă dă artera vertebrală
3. subclaviculara se continuă cu artera brahială
4. carotida comună dreaptă este ram al arcului aortic
5. terminal, aorta abdominală se bifurcă la nivelul articulației sacro-iliace
Răspuns corect: 5
Caracteristice neuronilor din SNC sunt afirmațiile:
1. formează originea reală a fibrelor postganglionare amielinice
2. formează nucleii din trunchiul cerebral unde se termină nervii cranieni I, II, VIII
3. corpii neuronali formează comisura cenușie
4. axonii lor pot străbate ramura comunicantă cenușie a nervului spinal
5. niciun răspuns corect
Răspuns corect: 3
Referitor la fibrele parasimpatice din structura nervilor cranieni, sunt adevărate următoarele afirmații:
1. au originea aparentă în nucleul accesor al oculomotorului din mezencefal, pentru nervul III
2. au neuronii viscero-aferenți situați în ganglionul geniculat, pentru nervul IX
3. au originea reală în nucleul ambiguu și în cornul anterior al măduvei cervicale, pentru nervul accesor
4. sunt vizibile pe fața anterioară a trunchiului cerebral, în șanțul retroolivar, în cazul nervului X
5. provind din 2 nuclei situați în punte: lacrimal și salivator inferior, în cazul nervului VII
Răspuns corect: 4
Referitor la partea fluidă a sângelui se poate afirma faptul că:
1. are în componența sa hormoni
2. aproximativ 7% din componența sa este proteina activată de trombină
3. conține proteine cu rol în coagulare, însă nu și nutrienți
4. componentele cu cel mai mare rol în vâscozitate sunt globulinele
5. niciun răspuns corect
Răspuns corect: 1
Despre anemii se poate afirma că:
1. anemia pernicioasă apare atunci când nu se pot produce globule roșii
2. în anemia feriprivă organismul nu poate sintetiza hemoglobina
3. anemia aplastică este datorată unui defect genetic
4. talasemia nu poate fi moștenită
5. niciun răspuns corect
Răspuns corect: 2
Următoarele afirmații despre schelet sunt adevărate, cu o excepție:
1. neurocraniul este alcătuit din patru oase neperechi și din două oase perechi
2. scheletul membrelor inferioare este fomat din centura pelviană și scheletul membrului inferior propriu-zis
3. coloana vertebrală reprezină scheletul axial, fiind situată în partea mediană și posterioară a corpului
4. este alcătuit din oase conectate prin diartroze
5. coastele sunt oase alungite
Răspuns corect: 4
Componenta somatică a SNP controlează:
1. organele
2. glandele
3. mușchii scheletici
4. mușchii irisului
5. niciun răspuns corect
Răspuns corect: 3
Hormonul luteinizant determină:
1. creșterea foliculului de Graaf
2. spermatogeneza
3. apariția corpului galben
4. secreția de FSH
5. hiposecreția de ACTH
Răspuns corect: 3
Care dintre următoarele este urmarea directă a difuzării potasiului în afara celulei?
1. Na+ difuzează în celulă
2. canalele voltaj dependente pentru K+ se deschid
3. canalele voltaj dependente pentru Na+ se deschid
4. depolarizarea scade
5. depolarizarea crește
Răspuns corect: 4
Următoarele afirmații sunt adevărate, cu excepția:
1. celulele oxintice din zona corpului gastric secretă printre altele și acid clorhidric (HCl)
2. apendicele epiploice ale colonului sunt structuri musculare
3. colonul ascendent conține haustre și apendice epiploice
4. mișcările peristaltice gastrice sunt inițiate în zona dintre fundul gastric și corpul gastric
5. coada pancreasului continuă spre stânga corpul pancreasului
Răspuns corect: 2